Metacentar
<s>Metacentar (oznaka M) je materijalna točka simetričnoga tijela što pliva u vodi, u kojoj pravac nosilac sile uzgona (oznaka B) siječe ravninu simetrije pri pomaku iz položaja ravnoteže (oznaka G).</s><s>Tijelo stabilno pliva ako mu se metacentar nalazi iznad težišta.</s><s>Određivanje položaja metacentra važno je u brodogradnji i pri utvrđivanju takozvanih triju uvjeta plovnosti.</s>

<s>Stabilnost broda</s>

<s>Stabilnost broda ili stabilitet broda svojstvo je broda da održava uspravan položaj u svim okolnostima plovidbe.</s><s>Zbog različitih uzroka brod se u plovidbi ili na vezu nagiba oko neke osi.</s><s>Najosjetljivije je nagibanje broda oko uzdužne osi, jer brod najviše izlaže pogibelji od prevrtanja.</s><s>Moment statičke stabilnosti suprotstavlja se nagibanju, a čine ga spreg sila: uzgon, sila koja se zbog oblika trupa pomiče i uspravlja brod, i težina, sila koja naginje brod.</s><s>Početna statička stabilnost za manje nagibe veća je što je veća takozvana metacentarska visina, a težište broda niže.</s><s>Metacentarska visina ovisi o obliku trupa broda i čini točku u kojoj smjer sile uzgona presijeca uzdužnu simetralnu ravninu brodskoga trupa.</s><s>Dinamička je stabilnost broda rad momenta statičke stabilnosti do nagiba broda, do kojega dolazi kada se izjednači rad momenta statičke stabilnosti i momenta nagibanja broda pod dinamičkim djelovanjem vanjskih sila.</s>

<s>Izvori</s>

<s>Klasična mehanika
Pomorstvo</s>

